[{"text_idx": "#000000", "text": "Emigrazio eraikinaren lehen faseko lanak esleitu ditu Irunvik"}, {"text_idx": "#000001", "text": "Gizarte erabilerari begirako espazioak gaituko dituzte lehen fasean emigrazio eraikinean. Lanak hilabete amaieran hasi, eta bederatzi hilabetean amaituta izatea aurreikusi dute."}, {"text_idx": "#000002", "text": "Emigrazio eraikinaren lehen faseko lanak esleitu ditu Irunvik gaur goizean. Iparragirre Eraikuntzak Lanak SL enpresak egingo ditu lan horiek eta hilabete amaieran hasita, bederatzi hilabeteko epean amaituta izatea aurreikusi dute. Lehen fase horretarako 2.283.476,72 euroko inbertsioa egingo dute. Eraikinaren lanen lehen fasea burututa, espazio hori \u201cbelaunaldien arteko topagune\u201d bihurtuko dela auzoarentzat esan du Irunvik, \u201cEmigrazio eraikin historikoari auzorako erabilera eta espazio garrantzitsuak ematea da proiektuaren helburua\u201d."}, {"text_idx": "#000003", "text": "Eraikinari hiru erabilera nagusi esleitu dizkiote Irunvik lizitatu eta koordinatutako proiektuan: Auzorako gizarte ekipamendua\u2014lehenengo fasea\u2014, gizarte etxea \u2014 bigarren fasea, 2.235 metro koadro izango dituena guztira\u2014, eta gazteentzako alokairuko etxebizitza publikoa \u2014hirugarren fasea\u2014."}, {"text_idx": "#000004", "text": "Auzorako ekipamendu sozialerako espazioak, adinekoentzako lokal bat, haurtxokoa, liburutegia eta auzo elkartearen egoitza barnebilduko ditu."}, {"text_idx": "#000011", "text": "Irun kalea, 8, Errenteria-Orereta 20100"}]